Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 964

3. IRÁNYVONAL ÁTTÉRÉS A PASSZÍV ESZKÖZÖKR ŐL AZ AKTÍV ESZKÖZÖKRE A támogatási, adózási és képzési rendszereket — ahol szükséges — felül kell vizsgálni, és úgy kell módosítani, hogy azok aktívan segítsék elő a foglalkoztathatóság javítását. Minden tagállam: arra törekszik, hogy jelentősen növelje azoknak a személyeknek a számát, akik a foglalkoztathatóságukat javító intézkedések hasznát élvezik. A képzésben vagy más hasonló programokban részt vevő munkanélküliek számának bővítésére az egyes tagállamok — kiinduló helyzetüktől függően — célul tűzik ki, hogy fokozatosan elérik a három legsikeresebb tagállam átlagos mutatóját, de legalább a munkanélküliek 20%-át. Az irányvonal szelleméből következően a Kormánynak az a célja, hogy tovább növelje az aktív eszközökkel érintettek száma mellett azoknak az arányát is, akik részére a nyújtott támogatások valóban tartós megoldást adnak. 2000/52. szám Indoklás A munkanélküliség mérséklését az még önmagában nem segíti, ha az EU-irányvonalban foglaltaknak megfelelő szinten biztosítjuk az aktív munkaerőpiaci programokban és támogatásokban részesülők arányát. E tekintetben ugyanis a hazai helyzet már ma jobb az EU minimum célkitűzésénél; a hazai regisztrált munkanélküliek több mint 20%-át elérik az aktív támogatások. Magyarországon elsősorban az eszközök eredményességét, hatásuk tartósságát kell fokozni, a minőségi kérdésekre helyezve a súlyt. Az aktív eszközök hatékonyságának értékeléséhez ugyanis az is hozzátartozik, hogy az 1999-ben a regisztrációba belépő állástalanok 78%-a már korábban legalább egyszer munkanélküli volt. Ez összefüggésben van azzal, hogy egyrészt a gazdaság a munkanélküliek jelentős részére csak időlegesen tart igényt. Másrészt — a munkaerő-kereslet és -kínálat eltérése miatt — a munkaerőpiaci eszközök önmagukban nem elégségesek a munkanélküliség kezelésére, illetve, hogy az egyes eszközök hatékonyságvizsgálata szerint számos eszköz eredményessége korlátozott, elmarad a kívánatostól. Korábbi kormányzati intézkedések A munkaügyi hálózat kiépítése és az aktív foglalkoztatáspolitikai eszközrendszer működtetése, valamint a szükséges források Munkaerőpiaci Alapból történő zökkenőmentes biztosítása lehetővé tette, hogy Magyarország az irányvonalban szereplő feladatot teljesítse. Az eddigi intézkedések azonban nem voltak elégségesek ahhoz, hogy az eszközök működésének hatékonysága is lényegesen javuljon, ez elsősorban az egyes hátrányos helyzetű munkaerőpiaci rétegek speciális gondjainak kezelésénél látható, valamint az egyes elmaradott, gazdasági szerkezetátalakítással érintett térségek esetében nyilvánul meg. Az aktív eszközökkel elért munkanélküliek jelentős része ezen okoknál fogva újra és újra munkanélkülivé válik. A Kormány ez ideig számos központi foglalkoztatási (felzárkóztatási, képzési, reintegrációs, réteg- stb.) programot indított, de az említett gondokon ezek is csak részben segíthettek. Szükséges akciók Az aktív foglalkoztatáspolitikai eszközök szerepét a jövőben tovább kell erősíteni. Törekedni kell arra, hogy a minimum 20%-os elérési rátát ne csak globálisan, hanem a munkaerőpiac valamennyi hátrányos helyzetű rétegére és a nagy munkanélküliséggel sújtott földrajzi térségekre is értelmezni lehessen. Az aktív eszközök működésének eredményességét a

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes